# priz
## Brezhoneg
### Etimologiezh

    Amprestet digant ar galleg kozh pris.
    Meneget er C'hatolikon (pris).
    Da geñveriañ gant ar gerioù pris en kembraeg, prys en kerneveureg.

### Anv-kadarn

priz /ˈpriːs/ gourel, pe benel e yezh Treger (liester : prizioù, prizoù)
* Talvoudegezh arc'hant roet d'un dra bennak (traezenn pe servij); ur priz bras, bihan, uhel, izel:
** Ur varc'hadourezh he deus tri friz : ur priz bras, ur priz krenn, hag ur priz bihan. — (Yann-Vari Perrot, Buez ar Zent, Monroulez, 1911, p. 27.)
** 3 € eo priz an niverenn voutin.
* priz, ar briz:
** ... a mar o heus, otro, hoand da gleued ar bris ... (ha mar hoc'h eus c'hoant, aotrou, da glevout ar briz), Louis Eunius 613
** ... ur briz izel ... Trajedienn Santez Jenovefa a Vrabant 351
** [...], gant gourc'hemenn da degas dezhañ ar pezh a vije kavet a gaerañ, hep sellet eus ar briz. — (Fañch an Uhel, Kontadennoù ar Bobl/3, Al Liamm, 1988, p. 26.)
** Me a oa spontet rak ar briz. — (Jules Gros, Le trésor du breton parlé Deuxième Partie, 1970, p. 488.)
** [...], dibab atav ar pep gwellañ, arabat teurel pled ouzh ar briz : ar pep gwellañ. — (Pêr Denez, Glas evel daoulagad c'hlas na oant ket ma re, Al Liamm, 1979, p. 65.)
** Er briz m'emañ ar pakad sigaretennoù ez eo aes kompren petra a c'hoarvez ganimp. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 259.)
* bezañ priz vat war udb:
** Me a werz ma moh pa welan e vez priz vad warno. — (Jules Gros, Le trésor du breton parlé Deuxième Partie, 1970, p. 432.)
* ober ur priz:
** Goude bezañ chipotet ur pennad c'hoazh, e oa graet ar priz. — (Fañch an Uhel, Kontadennoù ar Bobl/5, Al Liamm, 1994, p. 173.)
* Gopr roet da loread ur genstrivadeg: ar Priz Nobel, ar Priz Langleiz.
*   * E-kerzh miz Kerzu 2001 e oa bet roet prizioù France 3 Ouest e Pempoull.

#### Doareoù-skrivañ all

    En doare-skrivañ etrerannyezhel e vez skrivet pris.

#### Deveradoù

* dambriz
* dambriziñ
* dibriz
* dibrizañ
* dispriz
* disprizadur
* disprizañ
* disprizañ
* disprizus
* dreistpriz
* dreistprizañ
* izelbriz
* prizachañ
* prizachour
* prizadur
* prizañ
* prizet
* priziañ
* prizius

#### Troidigezhioù

talvoudegezh arc'hant (1)
* alamaneg : Preis
* esperanteg : prezo
* galleg : prix
* kembraeg : pris
* kerneveureg : prys
* saozneg : price
gopr (2)
* alamaneg : Prämie
* esperanteg : premio
* galleg : prix
* saozneg : award

### Daveoù

Roll an daveoù :
* : Lexique Étymologique des termes les plus usuels du Breton Moderne
* : Niverennoù kozh da brenañ, Al Liamm, niv. 330, C'hwevrer 2002, p. 101.
* : Prizioù FR3, Al Liamm, niv. 330, C'hwevrer 2002, p. 106.